CELEX: 62018CN0072
Language: sk
Date: 2018-02-05 00:00:00
Title: Vec C-72/18: Návrh na začatie prejudiciálneho konania, ktorý podal Juzgado de lo Contencioso-Administrativo n° 1 de Pamplona (Španielsko) 5. februára 2018 – Daniel Ustariz Aróstegui/Departamento de Educación del Gobierno de Navarra

7.5.2018   
            
            
               SK
            
            
               Úradný vestník Európskej únie
            
            
               C 161/17
            
         Návrh na začatie prejudiciálneho konania, ktorý podal Juzgado de lo Contencioso-Administrativo no 1 de Pamplona (Španielsko) 5. februára 2018 – Daniel Ustariz Aróstegui/Departamento de Educación del Gobierno de Navarra
   (Vec C-72/18)
   (2018/C 161/19)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de lo Contencioso-Administrativo no 1 de Pamplona
   
      Účastníci konania pred vnútroštátnym súdom
   
   
      Žalobca: Daniel Ustariz Aróstegui
   
      Žalovaný: Departamento de Educación del Gobierno de Navarra
   
      Prejudiciálna otázka
   
   Má sa doložka 4 rámcovej dohody o práci na dobu určitú, ktorú uzavreli ETUC, UNICE a CEEP, schválenej smernicou Rady 1999/70/ES z 28. júna 1999 (1), vykladať v tom zmysle, že jej odporuje regionálna právna úprava, o akú ide v konaní vo veci samej, ktorá výslovne vylučuje priznanie a vyplatenie určitého mzdového príplatku zamestnancom verejnej správy autonómnej oblasti Navarra v kategórii „zmluvní zamestnanci v správnom režime“ – zamestnaným na dobu určitú – z dôvodu, že uvedený príplatok predstavuje odmenu za pracovný kariérny postup a rozvoj, ktorý je vyhradený a vlastný zamestnancom v kategórii „stáli úradníci“ – ktorí uzavreli pracovnú zmluvu na dobu neurčitú?
   
      (1)  Smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/003, s. 368).